Mandag morgen er startet meget tåget i det nordjyske. Derfor skal især folk med nye biler, huske at tænde lyset på bilen.

Mange af de nye biler har ikke tændte baglygter, når det almindelige kørelys er på. Derfor skal man huske at tænde for lyset, så medtrafikanterne har mulighed for at se, hvor man er henne. Ved 06-tiden mandag morgen var der ingen meldinger om uheld i tågen, oplyser Nordjyllands Politi.